
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ, Φύλλου 28 

——— — 25 Ιανοϋαρίου 1999 


Π ΟΛΕΟΔΟΜ ΙΑ 

ΔΙΑΤΑΓΜΑΤΑ 

Περί Αναθεωρήσεως του Ρυμοτομικού Σχεδίου του Ιστο¬ 
ρικού Κέντρου της πόλης Δράμας και καθορισμός ό¬ 
ρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 9 και 70 του Ν.Δ. της 
17.7.1923 «Περί σχεδίων πόλεων και κωμών κλπ.» (ΦΕΚ Α’ 
228) όπως τροποποιήθηκαν και συμπληρώθηκαν μεταγε¬ 
νέστερα. 

2. Τις διατάξεις των άρθρων 6 και 7 του Ν. 1337/1983 
«Επέκταση πολεοδομικών Σχεδίων, Οικιστική Ανάπτυξη 
και σχετικές ρυθμίσεις» (ΦΕΚ Α' 33) ως το άρθρο 6 τροπο¬ 
ποιήθηκε με το άρθρο 8παρ. 2 του Ν. 1512/85 (ΦΕΚ Α’9). 

3. Τις διατάξεις των άρθρων 3 και 4 του Ν. 1577/1985 
«Γενικός Οικοδομικός Κανονισμός» (ΦΕΚ Α’ 210) όπως η 
παραγ. 1 του άρθρου 3 αντικαταστάθηκε από την παραγ. 
1 του άρθρου 1 του Ν. 1772 /1988 «Τροποποίηση των δια¬ 
τάξεων του Ν. 1577/85 «Γ.Ο.Κ. και άλλες σχετικές διατά¬ 
ξεις» (ΦΕΚ Α' 91) και των άρθρων 6, 7, 8 και 9 του Ν. 
1577/85 όπως τροποποιήθηκαν με το άρθρο 13 (παρ. 1,2, 
3) του Ν. 1647/86 (Φ.Ε.Κ. Α’ 91). 

4. Τις διατάξεις της παρ. 1 του άρθρου 23 του Ν. 
1558/1985 «Κυβέρνηση και Κυβερνητικά Όργανα» (ΦΕΚ 
Α’ 137). 

5. Τις διατάξεις του άρθρου 29Α του Ν. 1558/1985, το ο¬ 
ποίο έχει προστεθεί σ’ αυτόν με το άρθρο 27 του Ν. 
2081/1992 (ΦΕΚ Α’ 154) και αντικαταστάθηκε με το άρθρο 
1 παρ. 2ατου Ν. 2469/1997 (ΦΕΚΑ’38). 

6. Τις διατάξεις των άρθρων 1 και 4 του Α.Ν. 314/1968 
«Περί παροχής εις τον Υπουργόν Βορείου Ελλάδος και 
τους Νομάρχας αρμοδιότητος επί των θεμάτων εγκρί- 
σεως, επεκτάσεως ήτροποποιήσεως σχεδίων πόλεων και 
κωμών» (ΦΕΚ Α’ 47) όπως το άρθρο 1 του Νόμου αυτού α- 
ντικαταστάθηκε με το άρθρο 1 του Ν.Δ. 1018/1971 (ΦΕΚ 
Α' 220). 

7. Τις διατάξεις του άρθρου 1 του Π.Δ. 161/84 «Ανακα¬ 
τανομή αρμοδιοτήτων των Υπουργείων Πολιτισμού και 
Επιστημών και Χωροταξίας Οικισμού και Περιβάλλοντος» 
(ΦΕΚΑ’54). 


8. Τις διατάξεις του άρθρου 1 του Π.Δ. 358/1986 «Καθο¬ 
ρισμός αρμοδιοτήτων Υπουργείου Βορείου Ελλάδος» 
(ΦΕΚ Α’ 158) καθώς και του άρθρου 6 του Π.Δ. 92/1987 
«Οργανισμός Υπουργείου Βορείου Ελλάδος» (ΦΕΚΑ 51). 

9. Την υπ’ αριθμό Υ 704/19.8.88 Απόφαση του Πρωθυ¬ 
πουργού «Μετονομασία του Υπουργείου Βορείου Ελλά¬ 
δος σε Υπουργείο Μακεδονίας - Θράκης (ΦΕΚ Β 575)». 

10. Το Π.Δ. της 30.3.1990 «Τροποποίηση όρων και πε¬ 
ριορισμών δόμησης στην περιοχή των πηγών Αγίας Βαρ¬ 
βάρας του Δήμου Δράμας...»(ΦΕΚ Δ» 230/10.4.90). 

11. Την απόφαση του ΥΠ.ΠΕ/ΔΙΛΑΠ/Γ/3248/69830/ 
7.5.84 «Χαρακτηρισμός του Κέντρου Δράμας ως ιστο¬ 
ρικού τόπου (ΦΕΚ Β’ 427). 

12. Την Απόφαση του Υ.ΠΕ.ΧΩ.Δ.Ε./83620/6142/ 

8.12.89 «Περί εγκρίσεως του Γενικού Πολεοδομικού Σχε¬ 
δίου Δράμας» (ΦΕΚ Δ' 65/13.2.90). 

13. Τιςυπ’αριθμ. 190/1993 και 152/1995 αποφάσεις του 
Δημ.Συμβουλίου Δράμας. 

14. Την υπ’ αριθμ. πρωτ. 1048/4.8.1997 σχετική γνωμο¬ 
δότηση του ΥΠ.ΠΟ./Περιφέρεια Κεντρικής Μακεδο- 
νίας/'4η Εφορεία Νεωτ. Μνημείων. 

15. Την υπ’ αριθμό 71/23.6.1995 γνωμοδότηση του Συμ¬ 
βουλίου ΠΕ.ΧΩ.Δ.Ε. της Νομαρχίας Δράμας και το υπ’ 
αριθμό 42 (θέμα Ιο) πρακτικό του Συμβουλίου Χωροτα¬ 
ξίας Οικισμού και Περιβάλλοντος του Υ.ΜΑ.Θ. 

16. Το γεγονός ότι από τις κανονιστικές διατάξεις του 
διατάγματος αυτού 5εν προκαλείται δαπάνη εις βάρος 
του κρατικού προϋπολογισμού ή του προϋπολογισμού 
του οικείου Ο.Τ.Α. 

17. Τις υπ’αριθμ. 165/1997 και 227/1998 γνωμοδοτήσεις 
του Συμβουλίου Επικράτειας, με πρόταση του Υπουργού 
Μακεδονίας - Θράκης, αποφασίζουμε: 

Άρθρο 1 

Έγκριση Μελέτης Αναθεώρησης του Ρ.Σ. 

Εγκρίνεται η Μελέτη Αναθεώρησης του Ρ.Σ. του Ιστορι¬ 
κού Κέντρου της πόλης Δράμας, η περιοχή του οποίου έ¬ 
χει χαρακτηρισθεί ως ιστορικός τόπος με την υπ’ αριθ. ΔΙ- 
ΔΑΠ/Γ 3248/69830/7.5.84 απόφαση του Υπουργού Πολι¬ 
τισμού και Επιστημών και οι όροι δόμησης στο 
μεγαλύτερο μέρος αυτού έχουν τροποποιηθεί με το από 

30.3.90 Π. Διάταγμα (Φ.Ε.Κ. Δ' 230/10.4.90). Οι με το πα- 




290 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ρόν Διάταγμα καθοριζόμενοι όροι δόμησης επεκτείνονται 
σε όλο το ιστορικό Κέντρο το οποίο περιλαμβάνει εκτός 
των καθοριζόμενων περιοχών των πηγών Αγίας Βαρβά¬ 
ρας (Ο.Τ. 57,58,62,63,76,79, 80, 80α, 81,82,83, 84, 85, 91 
και 96) και τις υπόλοιπες περιοχές που φαίνονται στα σχε¬ 
τικά δύο (2) πρωτότυπα διαγράμματα σε κλίμακα 1:1000 
τα οποία θεωρήθηκαν από το Συμβούλιο Χωροταξίας Οι¬ 
κισμού και Περιβάλλοντος του Υ. Μ. Α. Θ. με την υπ’ αριθμό 
1 πράξη της 42ας συνεδρίας αυτού και αντίτυπά τους σε 
σμίκρυνση δημοσιεύονται με το παρόν Διάταγμα. 

Άρθρο 2 

Γενικοί Όροι Δόμησης 

Για την περιοχή του ιστορικού κέντρου Δράμας δηλαδή 
τους τομείς I, II και V καθώς και την περιοχή Αγίας Βαρ¬ 
βάρας καθορίζονται γενικοί, όροι Δόμησης ως εξής: 

α. Για την περιοχή Αγίας Βαρβάρας ισχύον οι όροι και οι 
περιορισμοί που καθορίστηκαν με το από 30.3.90 Π. Διά¬ 
ταγμα (Φ.Ε.Κ. Δ'230/10.4.90). 

β. Για τις υπόλοιπες περιοχές του ιστορικού Κέντρου, 
δηλαδή για τους τομείς I, II και V καθορίζονται ως προς 
την αρτιότητα των οικοπέδων. 

1. Για τον τομέα I. 

(α) Για τα προ της 5.6.64 υφιστάμενα οικόπεδα ελάχιστο 
πρόσωπο πέντε (5,0) μ. και ελάχιστο εμβαδόν εξήντα 
(60,0) τ.μ. 

(β) Για τα προ της 18.2.1971 υφιστάμενα οικόπεδα ελά¬ 
χιστο πρόσωπο οχτώ (8,0) μ. και ελάχιστο εμβαδόν εκα¬ 
τόν πενήντα (150,0) τ.μ. 

(γ) Για τα προ της 9.6.1973 υφιστάμενα οικόπεδα ελάχι¬ 
στο πρόσωπο οχτώ (8,0) μ. και ελάχιστο εμβαδόν εκατόν 
πενήντα (150,0) τ.μ. 

(δ) Για τα δημιουργημένα μετά την 9.6.1973 οικόπεδα 
ελάχιστο πρόσωπο δέκα(ΙΟ,Ο) μ. και ελάχιστο εμβαδόν 
διακοσίων (200,0) τ.μ. 

2. Για τον τομέα II 

(α) Για τα προ 5.6.1964 υφιστάμενα οικόπεδα ελάχιστο 
πρόσωπο εφτά (7,0) μ. και ελάχιστο εμβαδόν εκατό 
(100,0) τ.μ. 

(β) Για τα προ της 18.2.1971 υφιστάμενα οικόπεδα ελά¬ 
χιστο πρόσωπο δέκα (10,0) μ. και ελάχιστο εμβαδόν δια¬ 
κόσια (200,0) τ.μ. Τα ίδια όρια αρτιότητας στον ίδιο τομέα 
(II) ισχύουν και για τα οικόπεδα προύφιστάμενα της 
9.6.1973 αλλά και για τα δημιουργούμενα και μετά την 
9.6.1973. 

3. Για τον τομέα V 

(α) Γ ια τα προ της 5.6.1964 υφιστάμενα οικόπεδα του 
τομέα αυτού ελάχιστο πρόσωπο πέντε (5,0) μ. και εμβα¬ 
δόν εξήντα (60,0) τ.μ. 

(β) Γ ια τα προ της 18.2.1971 και 9.6.1973 υφιστάμενα οι¬ 
κόπεδα ελάχιστο πρόσωπο οχτώ (8,0) μ. και, εμβαδόν 
εκατόν πενήντα (150,0) τ.μ. 

(γ) Για τα δημιουργούμενα μετά την 9.6.1973 οικόπεδα 
ελάχιστο πρόσωπο δέκα (10,0) μ. και εμβαδόν διακόσια, 
(200,0) τ.μ. 

γ. Οι συντελεστές δόμησης ορίζονται για. τον τομέα I 
Σ.Δ. ένα και τέσσερα (1,4), για τον τομέα II Σ.Δ. ένα και δύο 
(1.2) και για τον τομέαν Σ.Δ. μηδέν οχτώ (0.8). 
δ. Μέγιστος αριθμός ορόφων ορίζεται για τους τομείς I 


και II σε τρεις (3) ορόφους ενώ για τον τομέα V σε δύο (2) 
ορόφους. 

ε. Το μέγιστο επιτρεπόομενο ύψος κτιρίων για τους το¬ 
μείς I και II δεν θα υπερβαίνει, τα έντεκα (11,0) μ. και για 
τον τομέα V τα εφτά και μισό (7,50) μ. μη συμπερι¬ 
λαμβανομένου του ύψους της στέγης. 

στ. Ως μέγιστο ποσοστό κάλυψης ορίζεται για τους το¬ 
μείς I και II το εξήντα τοις εκατό (60%) και για τον τομέα V 
το πενήντα τοις εκατό (50%). 

Άρθρο 3 

Ειδικοί Όροι Δόμησης 

1. Σε περιπτώσεις κατά τις οποίες τα οικόπεδα παρου¬ 
σιάζουν κλίση μεγαλύτερη του 15% κατά το πρόσωπο ή 
κατά βάθος, τότε το μέγιστο ύψος στο χαμηλότερο ση¬ 
μείο του οικοπέδου, μετρούμενο από τη στάθμη του πε¬ 
ζοδρομίου ή του φυσικού ή του διαμορφωμένου εδάφους 
αυξάνεται κατά τρία (3,0) μ. 

Στις περιπτώσεις όπου τα οικόπεδα παρουσιάζουν κλί¬ 
ση μεγαλύτερη του 25% κατά το πρόσωπό ή το βάθος αυ¬ 
τών επιτρέπεται η κλιμάκωση του κτιρίου για την προ¬ 
σαρμογή του στη φυσική μορφή του εδάφους σύμφωνα 
με το άρθρο 17 παρ. 1 του Ν. 1577/1985 με την προϋπό¬ 
θεση, ότι σε καμία από τις όψεις του κτιρίου δεν θα προ¬ 
κύπτει επιπλέον όροφος. 

2. Πάνω από το μέγιστο επιτρεπόμενο ύψος των κτιρίων 
επιβάλλεται η κατασκενή στέγης μεγίστου ύψους δύο 
(2,0) μ. και μέγιστης επιτρεπόμενης κλίσεως 32%. Η κλίση 
στη στέγη θα είναι ενιαία σε όλα τα επίπεδα αυτής και η 
στέγη θα είναι υποχρεωτικά τετρακλινής. Κάτω από τη 
στέγη απαγορεύεται η δημιουργία χώρων οποιοσδήποτε 
χρήσης. Τα κεραμίδια των στεγών Θα είναι βυζαντινού, 
ρωμαϊκού ή γαλλικού τύπου. Η επικεράμωση της στέγης 
πρέπει να ολοκληρώνεται πριν απο τις εργασίες πλήρω¬ 
σης του σκελετού του κτιρίου. Η κατασκευή στέγης είναι 
υποχρεωτική έστω και αν ακόμα προβλέπεται η κατα¬ 
σκευή μελλοντικού ορόφου. 

3. Το κτίριο ή τα κτίρια τοποθετούνται ελεύθερα στο οι¬ 
κόπεδο. Επιτρέπεται τα κτίρια να κατασκευάζονται σε 
οποιαδήποτε απόσταση απο την Ο.Γ. να εφάπτονται στα 
πλάγια ή πίσω όρια του οικοπέδου ή να απέχουν από τα ό¬ 
ρια ή άλλο κτίριο του ιδίου οικοπέδου απόσταση Δ=2,50 
μ. Ως ελάχιστη απόσταση μεταξύ των όψεων αυτοτελών 
οικοδομών οικοπέδου ή των απέναντι όψεωντης αυτής οι¬ 
κοδομής ορίζεται η απόσταση Δ. Τμήματα άρτιων οικοπέ¬ 
δων κατά κανόνα ή κατά παρέκκλιση με διαστάσεις μι¬ 
κρότερες του Δ κατά το πρόσωπο ή κατά βάθος αφήνο¬ 
νται υποχρεωτικά ως ακάλυπτοι χώροι. 

4. Η ΕΠΑΕ χορηγεί προέγκριση για τη θέση του κτιρίου 
στο οικόπεδο και για τη σύνθεση και διάταξη των όγκων 
σύμφωνα με τη μορφή του οικοπέδου και τις όμορες ιδιο¬ 
κτησίες όταν πρόκειται για ανέγερση νέων οικοδομών, 
στις παρακάτω περιπτώσεις: 

α. Σε οικόπεδα που γειτνιάζουν με διατηρητέο κτίριο ή 
μνημείο. 

β. Σε οικόπεδα με πρόσωπο σε κοινόχρηστους χώρους 
και χώρους κοινωφελούς χρήσης. 

γ. Σε θέση κατεδαφισθείσας παλιάς παραδοσιακού χα¬ 
ρακτήρα οικοδομής. 

Η ΕΠΑΕ μπορεί να τροποποιεί τη θέση των κτιρίων ή κτι¬ 
ρίου μέσα στο οικόπεδο ως προς τις αποστάσεις από τα 

όρια του οικοπέδου ή των όψεων κτιρίου ή κτιρίων προς 
το μεγαλύτερο από τα ελάχιστα επιτρεπόμενα όρια εφό¬ 
σον τούτο κρίνεται απαραίτητο για λόγους διατήρησης 
παραδοσιακού κτιρίου, γειτνίασης με διατηρητέο κτίσμα 
ή μνημείο. 

Απαγορεύεται η κατασκευή κτιρίων επί υποστυλωμά¬ 
των (πυλωτή) καθώς και η κατασκευή λυομένων οικιών ή 
κτιρίων. 

Άρθρο 4 

Σύνθεση όγκων, Διάταξη κτιρίων, Μορφολογικά στοιχεία 

1. Η σύνθεση των όγκων των κτιρίων πρέπει να προσαρ¬ 
μόζεται και να συμφωνεί με τα παραδοσιακά πρότυπα της 
πόλης ως προς τη σύνθεση, την κλίμακα και τις αναλογίες 
των επί μέρους όγκων και των λειτουργικών αρχιτεκτονι¬ 
κών προεξοχών. Ο όγκος και η μορφολογική οργάνωση 
των κτιρίων θα εγκρίνεται από την αρμόδια πρωτοβάθμια 
ΕΠΑΕ, στην οποία θα υποβάλλεται φάκελος, ο οποίος θα 
περιέχει εκτός των άλλων πλήρες τοπογραφικό διάγραμ¬ 
μα, φωτογραφική αποτύπωση των όμορων κτισμάτων και 
αρχιτεκτονική μελέτη της οποίας οι τομές θα καλύπτουν 
όλο το οικόπεδο από το ένα όριο μέχρι το άλλο. 

2. Ομοίως για την έγκριση κατεδάφισης κτισμάτων α¬ 
παιτείται έγκριση της πρωτοβάθμιας ΕΠΑΕ, στην οποία 
θα υποβάλλεται φάκελος με πλήρες τοπογραφικό, απο¬ 
τύπωση του κτίσματος και φωτογραφίες οι οποίες θα α¬ 
πεικονίζουν το εξωτερικό και εσωτερικό του κτίσματος 
καθώς και τα κτίσματα των ομόρων οικοπέδων. Τα ίδια 
στοιχεία θα υποβάλλονται στην αρμόδια ΕΠΑΕ και για τις 
περιπτώσεις επισκευών και κάθε είδους προσθηκών των 
κτιρίων. 

3. Τα ανοίγματα των όψεων των κτιρίων επιβάλλεται να 
ακολουθούν τα παραδοσιακά πρότυπα σε ότι αφορά τη 
θέση, τη μορφή και τις αναλογίες των διαστάσεων ύψους 
- πλάτους. Για τα παράθυρα οι αναλογίες θα προσεγγί¬ 
ζουν το λόγο 1:1,5 και για τις θύρες το λόγο 1:2. Στις πε¬ 
ριπτώσεις ανοιγμάτων προθηκών καταστημάτων επιτρέ¬ 
πονται και μεγαλύτερες αναλογίες με την προϋπόθεση ό¬ 
τι θα τονίζεται ο λόγος των θυρών με οριζόντια διαίρεση 
στο ύψος της ποδιάς και του υπέρθυρου. 

4. Τα κουφώματα πρέπει να είναι ξύλινα ταμπλαδωτά, 
καρφωτά, σανιδωτά ή περσιδωτά. Τα υαλοστάσια μπο¬ 
ρούν να υποδιαιρούνται με καΐτια σε τμήματα με τετρά¬ 
γωνη περίπου μορφή. Επιτρέπεται η κατασκευή σιδεριών 
ασφαλείας στα ανοίγματα καθώς και η κατασκευή κου¬ 
φωμάτων από συμπαγή σίδηρο, στραντζαριστή λαμαρίνα 
ή χρωματισμένο αλουμίνιο. 

5. Για το χρωματισμό των όψεων του ίδιου κτιρίου ε¬ 
φαρμόζονται οι ίδιες αρχές και τα ίδια χρώματα. Οι γενι¬ 
κές αρχές της χρωματικής σύνθεσης και ο τρόπος χρω¬ 
ματικής οργάνωσης των όψεων των κτιρίων εγκρίνονται 
από την αρμόδια ΕΠΑΕ, στην οποία υποβάλλονται προς 
έγκριση χρωματικές προτάσεις όψεων συνοδευμόμενες 
από ανάλογη τεχνική έκθεση. Η εφαρμογή των αρχώντης 
χρωμαπκής οργάνωσης ελέγχεται από την ΕΠΑΕ κατά τη 
διενέργεια της αυτοψίας. 

6. Επιτρέπεται η κατασκευή λειτουργικών αρχιτεκτονι¬ 
κών προεξοχών χώρων προς την πλευρά του δρόμου ή 
του ακάλυπτου χώρου στον τελευταίο όροφο των κτιρίων 
χωρίς να προσμετρώνται στο Σ.Δ. με πς παρακάτω προϋ¬ 
ποθέσεις: 

α. Το ελάχιστο πλάτος της προεξοχής ορίζεται σε σα¬ 


ράντα εκατοστά (0,40) του μέτρου και το μέγιστο σε ο ¬ 
γδόντα εκατοστά (0,80) του μέτρου. Το κάτω άκρο της 
προεξοχής πρέπει να απέχει τουλάχιστον τέσσερα (4,0) 
μ. από το πεζοδρόμιο, το φυσικό ή διαμορφωμένο έδα¬ 
φος. 

β. Η προεξοχή επιτρέπεται να εξέχει πέραν της Ρ.Γ. του 
οικοπέδου μέχρι σαράντα εκατοστά (0,40) του μέτρου με 
την προϋπόθεση ότι θα απέχει από την απέναντι προεξο¬ 
χή τουλάχιστον κατά τέσσερα (4,0) μέτρα. 

γ. Οι προεξοχές απέχουν από τα πλάγια ή πίσω όρια του 
οικοπέδου απόσταση τουλάχιστον ίση με δύο και μισό 
(2,50) μ. Η μεταλύτερη επιφάνεια της προεξοχής δεν μπο¬ 
ρεί να υπερβαίνει το 1/3 της επιφάνειας της αντίστοιχης 
όψης. Επιτρέπεται η διάσπαση των προεξοχών, η διαφο¬ 
ροποίηση του πλάτους και της κάτοψης τους. 

δ. Οι προεξοχές κατασκευάζονται κατά τα παραδοσια¬ 
κά πρότυπα και όταν επιβάλλεται να έχουν ανοίγματα τό¬ 
τε η επιφάνειά τους θα είναι ίση με το 1 15 τουλάχιστον της 
όψης κάθε προεξοχής στην οποία ανήκουν. 

7. Επιτρέπεται η κατασκευή στεγασμένων εξωστών με 
τις παρακάτω προϋποθέσεις: 

α. Το μέγιστο πλάτος των στεγασμένων εξωστών ορίζε¬ 
ται σε ένα μέτρο και είκοσι εκατοστά (1,20) του μ. και. το 
μέγιστο μήκος αυτών δεν θα υπερβαίνει το 1/3 της όψης 
του κτιρίου. Απαγορεύεται η κατασκευή στεγασμένων ε¬ 
ξωστών συνεχών σε τρεις συνεχόμενες όψεις του κτιρίου. 

β. Στις περιπτώσεις γ ωνιαίων στεγασμένων εξωστών το 
συνολικό μήκος του εξωτερικό αναπτύγματος αυτών δεν 
επιτρέπεται να είναι μεγαλύτερο από τα τρία τέταρτα 
(3/4) του μήκους των αναπτυγμάτων των δύο όψεων. Εϊπι- 
τρέπεται οι στεγασμένοι εξώστες να εξέχουν της Ρ. Γ. του 
οικοπέδου κατά σαράντα εκατοστά (0,40) του μ. εφόσον 
απέχουν από τον απέναντι στεγασμένο εξώστη κατά τέσ¬ 
σερα (4,0) τουλάχιστον μέτρα. 

γ. Η ελάχιστη απόσταση στεγασμένου εξώστη από τα 
πλάγια ή πίσω όρια του οικοπέδου ορίζεται σε δύο και μι¬ 
σό (2,50) μ. Το κάτω άκρο του εξώστη πρέπει να απέχει α¬ 
πό το πεζοδρόμιο, το φυσικό ή διαμορφωμένο έδαφος 
τουλάχιστον τέσσερα (4,0) μέτρα. 

8. Επιτρέπεται η κατασκευή ακάλυπτων εξωστών σύμ¬ 
φωνα με τις παρακάτω προϋποθέσεις: 

α. Ο λόγος πλάτους προς μήκος εξώστη κύριας όψης 
πρέπει να είναι μικρότερος ή ίσος προς το λόγο δύο προς 
τρία (2:3). Το πλάτος του εξώστη πέρα από την επιφάνεια 
της όψης δεν μπορεί να είναι μεγαλύτερο από τα ογδόντα 
εκατοστά (0,80) του μ. και το μήκος μεγαλύτερο από τρία 
(3) μέτρα. Σε εξαιρετικές περιπτώσεις και μετά από έ¬ 
γκριση της αρμόδιας ΕΠΑΕ το μήκος του εξώστη μπορεί 
να αυξηθεί μέχρι τέσσερα (4,0) μ. 

β. Η αρμόδια ΕΠΑΕ μπορεί κατά την κρίση της να επι¬ 
βάλλει περιορισμούς ως προς τη θέση και το μέγεθος των 
εξωστών σε κάθε κτίριο με σκοπό την προσαρμογή του 
κτιρίου προς το κτισμένο ή φυσικό περιβάλλον αυτού. 

γ. Η ελάχιστη απόσταση του ακάλυπτου εξώστη από τα 
πλάγια ή πίσω όρια του οικοπέδου ορίζεται σε δύο και μι¬ 
σό (2,50) μ. τουλάχιστον. Το κάτω άκρο του ακάλυπτου ε¬ 
ξώστη πρέπει να απέχει από το πεζοδρόμιο ή το φυσικό ή 
το διαμορφωμένο έδαφος τουλάχιστον κατά τέσσερα 
(4,0) μ. 

9. Τα κιγκλιδώματα των εξωστών πρέπει να είναι ξύλινα 

ή μεταλλικά και σύμφωνα με τις παραδοσιακές μορφές κι¬ 
γκλιδωμάτων της πόλης. 

10. Επιτρέπεται η κατασκευή ανοικτών κλιμάκων μόνο 
κατόπιν εγκρίσεως της αρμόδιας ΕΠΑΕ. Η επιφάνεια των 
κλιμάκων αυτών προσμετράται στο ποσοστό κάλυψης 
του οικοπέδου, αλλά όχι στο συντελεστή δόμησης αυ¬ 
τού. 

Άρθρο 5 

Φωτεινές επιγραφές και διαφημιστικές πινακίδες 
Εγκαταστάσεις σε κοινόχρηστους χώρους 
και έργα υποδομής 

1. Απαγορεύεται η ανάρτηση ή εγκατάσταση φωτεινών 
επιγραφών ή διαφημιστικών πινακίδων σε οποιαδήποτε 
θέση του κτιρίου, της περίφραξης, του οικοπέδου ή σε ι¬ 
κριώματα μέσα σ’ αυτό. Ωσαύτως απαγορεύεται η ανάρ¬ 
τηση ή εγκατάσταση φωτεινών επιγραφών ή διαφημιστι¬ 
κών πινακίδων σε κοινόχρηστους χώρους, πάνω σε δέν¬ 
δρα ή σε στύλους. 

2. Κατ’ εξαίρεση επιτρέπονται διαφημιστικές πινακίδες 
ή φωτεινές επιγραφές αναρτημένες με κάθετα μεταλλικά 
στοιχεία στην πρόσοψη ή στη γωνία του ισογείου της οι¬ 
κοδομής προσαρμοζόμενα στα παραδοσιακά πρότυπα 
της περιοχής και μόνο κατόπιν έγκρισης της ΕΠΑΕ. Απα¬ 
γορεύεται η ανάρτηση επιγραφών πάνω σε κιγκλιδώματα 
στεγασμένων ή μη εξωστών και κλιμάκων καθώς και η το¬ 
ποθέτηση μόνιμων ικριωμάτων σε ακάλυπτους χώρους 
οικοπέδων ή σε κοινόχρηστους χώρους. 

3. Επιβάλλεται η εγκατάσταση μιας ομαδικής κεραίας 
τηλεόρασης ανά οικοδομή και σε θέση μη εμφανή από 
τους κοινόχρηστους χώρους. Η θέση της κεραίας σε πε¬ 
ριπτώσεις όταν πέραν και εκτός της παραπάνω κεραίας α¬ 
παιτούνται και άλλες εγκρίνεται από την ΕΠΑΕ. 

4. Κάθε εργασία που αφορά στη διαμόρφωση, τροπο¬ 
ποίηση ή ανάπλαση κοινόχρηστων χώρων (οδών, πλα¬ 
τειών, πεζοδρόμων, τοίχων, αντιστήριξης, κρηπιδωμά¬ 
των κ.ο.κ.) θα εκτελείται με τρόπο που να εναρμονίζεται 
στα παραδοσιακά πρότυπα και κατόπιν εγκρίσεως της 
ΕΠΑΕ. 

5. Κάθε άργο υποδομής των Οργανισμών Κοινής Ωφέ¬ 
λειας (ΔΕΗ, Ο.Τ.Ε., Ύδρευση, Αέριο κ.ο.κ.) επιβάλλεται 
να είναι υπόγειο. Η τοποθέτηση των μετρητών ηλεκτρικού 
ρεύματος, παροχής νερού, αερίου κ.λ.π. καθώς και κάθε 
άλλου στοιχείου των δικτύων παροχών των Οργανισμών 
Κοινής Ωφέλειας επιβάλλεται να γίνεται σε μη προβαλλό¬ 
μενη θέση των κοινόχρηστων χώρων. 

Οι Οργανισμού Κοινής Ωφέλειας υποχρεούνται να ανα¬ 
λαμβάνουν με δικές τους δαπάνες την εγκατάσταση, βελ¬ 
τίωση ή αναμόρφωση του δικτύου των εγκαταστάσεών 
τους στο ιστορικό κέντρο Δράμας, ώστε να διατηρηθεί η 
παραδοσιακή μορφή του συνόλου. Οι ίδιοι οργανισμοί υ- 
ποχρεούνται να αποκαθιστούν στην αρχική τους μορφή 
τους δρόμους και άλλους κοινόχοηστους χώρους, διά μέ¬ 
σου των οποίων διέρχονται τα δίκτυά τους. 

Άρθρο 6 

Απαγορευμένες και επιτρεπόμενες χρήσεις. 

Παρεκκλίσεις. 

1. Εντός των ορίων του ιστορικού κέντρου επιτρέπονται 
στα ισόγεια και τους ορόφους των κτιρίων οι παρακάτω 
χρήσεις: 


α. Κατοικίες, ξενώνες και λοιπές τουριστικές εγκατα¬ 
στάσεις. 

β. Εμπορικά καταστήματα, εστιατόρια και αναψυκτή- 
ρια. 

γ. Χώροι συνάθροισης κοινού και πολιτιστικά κτίρια, 
δ. Θρησκευτικοί χώροι. 

ε. Μικροί χώροι στάθμευσης κυρίως κατά μήκος των ο¬ 
δών και όχι πολυώροφα γκαράζ. 
στ. Παιδικές χαρές και παιδότοποι, 
ζ. Γραφεία - διοικητικές λειτουργίες, 
η. Μικρής κλίμακας εργαστήρια και οικοτεχνίες. 

2. Κατ’ εξαίρεση της προηγούμενης παραγράφου επι¬ 
τρέπεται η λειτουργία καφενείων, ζαχαροπλαστείων, ε¬ 
στιατορίων ή άλλων παρομοίων καταστημάτων με εγκα¬ 
ταστάσεις μουσικών οργάνων χαμηλής έντασης, ώστε να 
μην ακούγονται έξω από τα καταστήματα. Επιτρέπεται ω¬ 
σαύτως η περιορισμένη χρήση των πεζοδρομίων ή πεζο¬ 
δρόμων κατόπιν εγκρίσεως του Δήμου Δράμας και της 
αρμόδιας ΕΠΑΕ. 

3. Για την επισκευή και αποκατάσταση παλαιών κτιρίων, 
αντιπροσωπευτικών της παραδοσιακής αρχιτεκτονικής, 
χορηγείται άδεια οικοδομικών εργασιών κατόπιν εγκρίσε- 
ως της ΕΠΑΕ έστω και αν οι εργασίες, για τις οποίες ζη¬ 
τείται η άδεια αντίκεινται στις διατάξεις του παρόντος δια¬ 
τάγματος, οι οποίες αναφέρονται στο μέγιστο ποσοστό 
κάλυψης, το μέγιστο ύψος, τον αριθμό των ορόφων και το 
συντελεστή δόμησης. 

4. Προκειμένου για ερειπωμένα ή κατεδαφιστέα ή επι¬ 
κίνδυνα κτίσματα, αντιπροσωπευτικά της τοπικής αρχιτε¬ 
κτονικής, επιτρέπεται η αναστύλωσή τους έστω και αν οι 
απαιτούμενες να εκτελεσθούν εργασίες αντίκεινται στις 
διατάξεις του παρόντος διατάγματος. Οι εργασίες ανα¬ 
στύλωσης εγκρίνονται κατόπιν σχετικής μελέτης και έ¬ 
ρευνας από την οποία θα προκύπτει η ακριβής αρχική 
μορφή του κτίσματος, και κατόπιν σχετικής γνωμάτευσης 
της αρμοδίας ΕΠΑΕ. 

Άρθρο 6 
Γ ενικές Διατάξεις 

1. Για την έκδοση άδειας ανεγέρσεως νέα οικοδομής, α¬ 
ποκατάστασης, προσθήκης, κατασκευής έργων ή εργα¬ 
σιών, καθαίρεσης ή κατεδάφισης απαιτείται η προηγού¬ 
μενη έγκριση της αρμόδιας ΕΠΑΕ. Ωσαύτως απαιτείται έ¬ 
γκριση της ΕΠΑΕ για την κατεδάφιση παλαιών κτισμάτων 
όπως αναφέρεται στο άρθρο 4 του παρόντος καθώς και 
για την καθαίρεση εξοπλισμού ιδιωτικών ή δημοσίων χώ¬ 
ρων (δηλαδή μάνδρες, λιθόστρωτα, βρύσες, δένδρα 
κ.λ.π.). 

2. Απαιτείται υποχρεωτικά προέγκριση της ΕΠΑΕ για τις 
περιπτώσεις δόμησης οικοπέδων με κλίση μεγαλύτερη 
του 15%, οικοπέδων που γειτνιάζουν με μνημεία ή διατη¬ 
ρητέα κτίσματα, οικοπέδων που περιλαμβάνουν παλιά 
παραδοσιακά κτίσματα, για επισκευή ή αποκατάσταση 
παλαιών ή παραδοσιακών κτιρίων και κατασκευών, για κά¬ 
θε είδους αναστυλώσεις κ.ο.κ. 

3. Απαραίτητη προϋπόθεση για τη σύνδεση του κτιρίου 
με το δίκτυο ΔΕΗ όπως προβλέπεται από την υπ’ αριθ. Ε 
27067/1/11.11.1978 (ΦΕΚΔ'585) Απόφαση του Υπ. Δημο¬ 
σίων Έργων «Περί διαδικασίας και του τρόπου έκδοσης 
οικοδομικών αδειών....» είναι η τελική θεώρηση της οικο- 

δομικής άδειας, Προς τούτο εκτός των άλλων απαιτείται 
και η υποβολή φωτογραφιών καθώς και η βεβαίωση της 
Πολεοδομικής Αρχής για την πιστή εφαρμογή των εγκρι- 
θέντων από την ΕΠΑΕ σχεδίων της μελέτης. 

4. Για την διαμόρφωση όλων των κοινοχρήστων και κοι¬ 
νωφελών χώρων του ιστορικού κέντρου Δράμας απαιτεί¬ 
ται προηγουμένως έκδοση οικοδομικής άδειας και επι¬ 
βάλλεται πριν από αυτή ο σχετικός έλεγχος και έγκριση α¬ 
πό την αρμόδια ΕΠΑΕ. 

5. Στους χαρακτηρισμένους κοινόχρηστους χώρους 
του ιστορικού κέντρου Δράμας επιτρέπεται να κατασκευ¬ 
άζονται μόνιμα καθιστικά ή υπαίθριοι χώροι συγκέντρω¬ 
σης, ελαφρές ημιυπαίθριες κατασκευές και να τοποθε¬ 
τούνται μόνιμες επιπλώσεις εξωτερικών χώρων. Οι κατα¬ 
σκευές αυτές πρέπει να εφαρμόζονται στο ανάγλυφο του 
εδάφους και να μην το καταργούν. 

6. Οι ειδικοί όροι δόμησης που έχουν καθοριστεί για την 
περιοχή ισχύουν τόσο στις περιπτώσεις ανέγερσης νέων 
κτιρίων όσο και στις περιπτώσεις αλλαγής χρήσης υπάρ- 
χοντος κελύφους. 


Άρθρο 8 

Όροι και περιορισμοί δόμησης οικοπέδων ή γηπέδων 
που βρίσκονται εντός των ορίων της περιοχής πηγών Α¬ 
γίας Βαρβάρας εξακολουθούν να ισχύουν οι καθοριζόμε¬ 
νοι από το από 30.3.90 Π.Δ. (Φ.Ε.Κ. Δ' 230/10.4.90) όπως 
καθορίζεται στα άρθρα 1 και 2 του παρόντος διατάγμα¬ 
τος. 

Άρθρο 9 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Μακεδονίας - Θράκης αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 18 Δεκεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 
ΜΑΚΕΔΟΝΙΑΣ-ΘΡΑΚΗΣ 

ΙΩΑΝΝΗΣ ΜΑΓΚΡΙΩΤΗΣ 

